Locomotiva FNM E.600

La Locomotiva FNM E.600 a l'è stàda 'na familia de locomotiv elettrich a correnta continua 3'000 V doperada del Grupp FNM.

 Storia 
Cont l'elettrificazion di primm lign de sò competenza 'me la Bovisa-Seves e la Milan-Saronn i Ferrovij Nord Milan han crompaa in del 1928 de la OM de Milan 6 locomotiv elettrich, che la delega a la CGE la costruzion de la part elettrica. Ciamaa E.600, hinn staa i primm locomotiv elettrich di FNM e hinn staa consegnaa 4 in del 1928 e 2 in del 1929.

 Livrea 
In principi eren coloraa de negher, a fin guerra hinn staa picciuraa in castan-isabella, livrea che i ha caratterizzaa finna ai agn '80.

In del 1977 la Region Lombardia l'ha crompaa i Ferrovij Nord, dree a fallì, e la fa mett ai tréni 'na noeuva livrea nananz e bianch, che la resta finna al 1996 quand che l'è sostituida cont la livrea classica bloeu, verd e bianca.

 Destin final 
I locomotiv gh'han avuu di destin different:
La 600-1 a l'è in livrea naranz perchè accantonada in di agn '90 e a ris'c demolizion, dopo de 'n interessament del Musee Ferroviari Piemontes.
La 600-2 a l'è stada accantonada in del 2006 in la noeuva livrea e dal 2009 a l'è 'me monument in su 'n binari mort de Malnaa
La 600-3 a l'è stada recolorada in del 2004, per i 125 agn di FNM, in livrea castan-isabella e l'è doperada per trainà i tréni storich. Dal 2008 la gh'ha la livrea storega negra
La 600-4, in livrea noeuva, a l'è staa privaa di apparecc interni e l'è in attesa de vèss demolii
La 600-5 l'ha deraliaa in del 1958 in tra Gaviraa e Barass e l'è stada demolida in del 1962
La 600-6 a l'è al Musee di industri e del lavorä del Saronnes

 Galleria di foto 

 Riferiment 
Locomotore FNM tipo 600.06
Locomotore FNM tipo 600.06

 Vos corelaa 
Material rotabil di Ferrovj Nord Milan

FNM E.600
E.600